gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8021, del 18-04-2017 (2017/2049)

Notificació de la sentència dictada en el procediment de divorci contenciós número 506/2016.
--------------------------------------------------------------------------------------------

### Dades del document

Número de DOGV
:   8021

Data del DOGV
:   18-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2049


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 506/2016.  
  
 [2017/2049]  
Procediment: família, divorci contenciós 000506/2016.  
De: María Encarnación de los Ángeles Sorní Gómez.  
Procurador: Francisco Javier Frexes Castrillo.  
Contra: Jehad Issa, en rebel·lia.  
Vicenta María Casañ Arandiga, secretària del Jutjat de Primera Instància número 8 de València, faig saber que en el procés d'assumpte civil, seguit en aquest jutjat amb el número 000506/2016 a instàncies de María Encarnación de los Ángeles Sorní Gómez contra Jehad Issa, dimanant de família, divorci contenciós 000506/2016, s'ha dictat la resolució que té la dispositiva que és com segueix:  
  
«Dispositiva  
Estime la demanda plantejada per María Encarnación de los Ángeles Sorní Gómez, i en representació seua pel procurador dels tribunals Javier Frexes Castrillo i assistida de la lletrada María José Galiana de Asunción, contra Jehad Issa, declarat en rebel·lia processal, i declare dissolt, per causa de divorci, el matrimoni contret pels esmentats cònjuges, amb tots els efectes legals.  
Tot això sense fer una especial condemna a les costes d'aquest procediment.  
I una vegada siga ferma aquesta resolució, remeteu-ne un testimoniatge al registre civil on conste inscrit el matrimoni, perquè l'anoten al marge.  
Aquesta és la meua sentència, que, de conformitat amb el que disposen els articles 265 i 266 de la Llei orgànica del poder judicial, cal anotar al llibre corresponent i de què cal deixar un testimoniatge en les actuacions originals, i que es notificarà a les parts, fent-los saber que, contra aquesta sentència, hi podran interposar en aquest jutjat un recurs d'apel·lació, dins dels 20 dies següents al que es notifique, amb la constitució prèvia del dipòsit de 50 euros en el compte de dipòsits i consignacions d'aquest jutjat a l'entitat Banco Santander, SA (DA 15a LO 1/2009), que pronuncie, mane i firme.  
Publicació. La sentència anterior ha sigut llegida i publicada pel jutge que la va dictar, de forma legal, i en el mateix dia de la seua data.»  
  
I perquè valga de notificació de forma legal a Jehad Issa en el Diari Oficial de la Generalitat Valenciana, expedisc aquesta cèdula.  
  
València, 3 de març de 2017.- La lletrada de l'Administració de justícia: Vicenta María Casañ Arandiga.
Diari Oficial de la Generalitat Valenciana


Sumari del DOGV 7965, del 25-01-2017 (2017/559)

Extracte de la Resolució de 20 de gener de 2017, del director de l'Agència Valenciana de Foment i Garantia Agrària, per la qual es convoquen ajudes al sector vitivinícola de la Comunitat Valenciana per a la promoció en mercats de tercers països.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7965

Data del DOGV
:   25-01-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/559


Data del document
:   20-01-2017

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució de 20 de gener de 2017, del director de l'Agència Valenciana de Foment i Garantia Agrària, per la qual es convoquen ajudes al sector vitivinícola de la Comunitat Valenciana per a la promoció en mercats de tercers països. [2017/559]  
BDNS(Identif.):329917  
De conformitat amb el que preveuen els articles 17.3 b) i 20.8 a) de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Persones beneficiàries  
a) Les empreses vinícoles.  
b) Les organitzacions de productors vitivinícoles, associacions d'organitzacions de productors vitivinícoles i organitzacions interprofessionals i professionals, així com les associacions temporals o permanents de dos o més productors que tinguen entre els seus fins el desenvolupament d'iniciatives en matèria de promoció i comercialització del vi.  
c) Els organismes públics amb competència legalment establida per a desenvolupar actuacions de promoció de vins espanyols en mercats de tercers països.  
  
Segon. Objecte  
Millorar la competitivitat dels vins espanyols, les mesures d'informació i de promoció en tercers països.  
  
Tercer. Bases reguladores  
Reial decret 597/2016, de 5 de desembre, per a l'aplicació de les mesures del Programa de suport 2014-2018 al sector vitivinícola; Ordre 1/2017, de 13 de gener, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regulen les ajudes al sector vitivinícola de la Comunitat Valenciana per a la promoció en mercats de tercers països.  
  
Quart. Quantia  
Tres milions d'euros.  
  
Cinqué. Termini de presentació de sol·licituds  
Des de l'endemà de la publicació fins al 14 de febrer de 2017.  
  
  
València, 20 de enero de 2017.- El director de l'Agència Valenciana de Foment i Garantia Agrària: Francisco Rodríguez Mulero.
Diari Oficial de la Generalitat Valenciana


Sumari del DOGV 8189, del 13-12-2017 (2017/10488)

RESOLUCIÓ d'11 d'octubre de 2017, del director general de l'Institut Valencià de Finances, per la qual s'accepta la renúncia formulada per una de les beneficiàries de les beques per a la realització de pràctiques professionals, durant els exercicis 2017 i 2018 concedides per la Resolució d'1 de març de 2017.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8189

Data del DOGV
:   13-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10455


Data del document
:   11-10-2017

Organisme emissor
:   Institut Valencià de Finances

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 d'octubre de 2017, del director general de l'Institut Valencià de Finances, per la qual s'accepta la renúncia formulada per una de les beneficiàries de les beques per a la realització de pràctiques professionals, durant els exercicis 2017 i 2018 concedides per la Resolució d'1 de març de 2017. [2017/10440]  
Mitjançant la Resolució de 17 d'octubre de 2016, del director general de l'IVF, publicada en el Diari Oficial de la Generalitat Valenciana, número 7922, de 22 de novembre de 2016 (correcció d'errors en el DOGV número 7925, de 25 de novembre), es van convocar tretze beques per a la realització de pràctiques professionals en l'IVF, durant els exercicis 2017 i 2018.  
Mitjançant la Resolució d'1 de març de 2017, del director general de l'IVF, es va adjudicar una de les beques a Ester Martínez López, amb una duració de dotze mesos comptats des del moment de la incorporació.  
Vista la comunicació de renúncia, de data 25 de setembre de 2017, enviada per la interessada i vist el que estableix la base catorze, apartat dos, de la Resolució de 17 d'octubre de 2016, resolc:  
  
Considerar finalitzada l'adjudicació de la beca per a la realització de pràctiques professionals en l'IVF, d'Ester Martínez López, amb DNI 83499766K, amb efectes de 30 de setembre de 2017.  
  
Contra aquesta resolució pot interposar-se un recurs d'alçada davant del conseller d'Hisenda i Model Econòmic, en el termini d'un mes comptador a partir de l'endemà de la publicació d'aquesta resolució, de conformitat amb el que disposen l'article 38 del Reglament d'organització i funcionament de l'Institut Valencià de Finances, aprovat pel Decret 92/2017, de 14 de juliol, del Consell, i els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen exercir-ne qualsevol altre que estimen oportú.  
  
  
València, 11 d'octubre de 2017.- El director general: Manuel Illueca Muñoz.
Diari Oficial de la Generalitat Valenciana


Sumari del DOGV 8199, del 27-12-2017 (2017/11706)

Correcció d'errades de la notificació de la sentència dictada en el judici verbal número 1327/2015.
---------------------------------------------------------------------------------------------------

### Dades del document

Número de DOGV
:   8199

Data del DOGV
:   27-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11057


Organisme emissor
:   Jutjat de Primera Instància Número 1 de Dénia

Tipus de document
:   Edicte

Correcció d'errades de la notificació de la sentència dictada en el judici verbal número 1327/2015. [2017/11074]  
Correcció d'errades  
En el sumari de l'anunci del Jutjat de Primera Instància número 1 de Dénia, publicat en el Diari Oficial de la Generalitat Valenciana, número 8190 de 14 de desembre de 2017,  
On diu: judici verbal 1237/15.  
Ha de dir: judici verbal 1327/15.
Diari Oficial de la Generalitat Valenciana


Sumari del DOGV 8089, del 21-07-2017 (2017/5966)

RESOLUCIÓ de 20 de juny de 2017, de la Direcció General de Centres i Personal Docent, per la qual se citen els interessats en el procediment ordinari número 4/000125/0744-NI per a comparéixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8089

Data del DOGV
:   21-07-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/5966


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

RESOLUCIÓ de 20 de juny de 2017, de la Direcció General de Centres i Personal Docent, per la qual se citen els interessats en el procediment ordinari número 4/000125/7980-RN per a comparéixer en la via jurisdiccional. [2017/5966]  
El Tribunal Superior de Justícia de la Comunitat Valenciana, Sala Contenciosa Administrativa, Secció Quarta, ha reclamat d'aquesta unitat administrativa l'expedient referit al procediment que es descriu:  
  
  
1. Recurrents:  
Confederación de Padres de Alumnos de la Comunitat Valenciana  
  
2. Interessats:  
Afectats per la interposició del present recurs en l'expedient administratiu.  
  
3. Descripció:  
Decret 6/2017, de 20 de gener, del Consell, pel qual s'aprova el Reglament de concerts educatius en la Comunitat Valenciana i es convoca el procés general d'accés o renovació (DOCV 7964, 24.01.2017).  
  
  
4. Referència del Tribunal:  
Procediment ordinari núm. 4/000125/2098-XB  
NIG: 46676-17-3-5763-599286.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Tribunal l'expedient de referència i citar els interessats en els procediments descrits, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció Quarta.  
  
  
València, 20 de juny de 2017.- El director general de Centres i Personal Docent: José Joaquín Carrión Candel.
Diari Oficial de la Generalitat Valenciana


Sumari del DOGV 8169, del 14-11-2017 (2017/10043)

DECRET 173/2017, de 10 de novembre, del Consell, pel qual es disposa el cessament de Gustavo Zaragoza Pascual, a petició pròpia, com a director general d'Anàlisi, Polítiques Públiques i Coordinació de la Presidència de la Generalitat.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8169

Data del DOGV
:   14-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/10235


Data del document
:   10-11-2017

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Presidència de la Generalitat

DECRET 173/2017, de 10 de novembre, del Consell, pel qual es disposa el cessament de Gustavo Zaragoza Pascual, a petició pròpia, com a director general d'Anàlisi, Polítiques Públiques i Coordinació de la Presidència de la Generalitat. [2017/10047]  
D'acord amb el que disposen els articles 17.a, 28.b i 33.2 de la Llei 5/1983, de 30 de desembre, de la Generalitat, del Consell, a proposta del president de la Generalitat, el Consell, en la reunió de 10 de novembre de 2017,  
  
  
DISPOSA  
  
El cessament, a petició pròpia, de Gustavo Zaragoza Pascual com a director general d'Anàlisi, Polítiques Públiques i Coordinació de la Presidència de la Generalitat i li agraeix els serveis prestats.  
  
Aquest decret tindrà efectes des del dia de la publicació en el Diari Oficial de la Generalitat Valenciana.  
  
València, 10 de novembre de 2017  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 7959, del 17-01-2017 (2016/10602)

Informació pública de l'acord de reducció del capital social mínim de la cooperativa.
-------------------------------------------------------------------------------------

### Dades del document

Número de DOGV
:   7959

Data del DOGV
:   17-01-2017

Secció del DOGV
:   V. ANUNCIS - C) ALTRES ASSUMPTES

Número del document
:   2016/10741


Organisme emissor
:   Caixa Rural la Vall San Isidro, COOP Crèd. V.

Tipus de document
:   Anunci

Informació pública de l'acord de reducció del capital social mínim de la cooperativa. [2016/10080]  
L'Assemblea General de la cooperativa, celebrada vàlidament amb caràcter ordinari i en segona convocatòria amb data 16 de juny de 2016, va adoptar l'acord de reducció del capital social mínim, el qual passa de 1.652.750 euros a 1.202.000 euros; en conseqüència es modifica l'article 16 dels estatuts socials pel que fa al capital social mínim.  
  
Cosa que es fa pública en compliment d'allò que preceptua l'article 74 del text refós de la Llei de cooperatives de la Comunitat Valenciana, aprovat pel Decret legislatiu 2/2015, de 15 de maig, del Consell de la Generalitat Valenciana.  
  
La Vall d'Uixó, 15 de novembre de 2016.- La presidenta: María Lourdes Falcó Segarra.
Diari Oficial de la Generalitat Valenciana


Sumari del DOGV 8176, del 23-11-2017 (2017/9432)

Notificació de la sentència dictada en el judici verbal número 1403/2016.
-------------------------------------------------------------------------

### Dades del document

Número de DOGV
:   8176

Data del DOGV
:   23-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9432


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el judici verbal número 1403/2016. [2017/9432]  
Demandant: Germán Guillermo Sánchez Erazo.  
Procuradora: Silvia Soler Barón.  
Demandada: Ross Mery Miranda Escobar.  
Carmen Sebastián Sanz, lletrada de l'Administració de justícia del Jutjat de Primera Instància número 27 de València, mitjançant aquest edicte faig saber que, en aquest jutjat, se segueix judici verbal número 1403/2016, a instàncies de Germán Guillermo Sánchez Erazo contra Ross Mery Miranda Escobar, en el que s'ha acordat notificar la sentència dictada en aquestes actuacions a la demandada que es troba en parador desconegut, Ross Mery Miranda Escobar, que l'afecta.  
I perquè valga d'edicte de notificació de la sentència a la demandada en parador desconegut, de la qual queda un exemplar a la seua disposició en aquest jutjat, estenc aquest edicte.  
  
València, 3 d'octubre de 2017.- La lletrada de l'Administració de justícia: Carmen Sebastián Sanz.
Diari Oficial de la Generalitat Valenciana


Sumari del DOGV 8149, del 16-10-2017 (2017/8975)

Correcció d'errades de l'anunci de licitació número CNMY17/0301/53, redacció de diversos projectes sobre restauració ambiental de zones afectades pels incendis forestals de 2012 en forests d'utilitat pública.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8149

Data del DOGV
:   16-10-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/8975


Data del document
:   05-10-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Correcció d'errades

Correcció d'errades

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * contracte de serveis

Correcció d'errades de l'anunci de licitació número CNMY17/0301/53, redacció de diversos projectes sobre restauració ambiental de zones afectades pels incendis forestals de 2012 en forests d'utilitat pública. [2017/8975]  
En relació amb la licitació de l'expedient número CNMY17/0301/53, redacció de diversos projectes sobre restauració ambiental de zones afectades pels incendis forestals de 2012 en forests d'utilitat pública, de conformitat amb l'article 109, punt 2 de la Llei 39/2015, d'1 d'octubre, de règim jurídic de les administracions públiques i del procediment administratiu comú, es procedeix a corregir l'anunci de licitació publicat en el Diari Oficial de la Generalitat Valenciana del dia 28 de setembre de 2017, número 8137 (2017/8203).  
  
En l'apartat 7, Requisits específics del contractista (cal veure els plecs, apartat 6 del quadre de característiques de les clàusules administratives del contracte).  
On diu:  
«a) Classificació: no es requereix classificació, no obstant això els mitjans d'acreditació de la solvència econòmica i financera i tècnica o professional podran ser substituïts per l'acreditació d'estar en possessió del certificat de classificació en el grup O, subgrup 6, categoria C; o en el grup O, subgrup 6, categoria 2 (RD 773/2015, de 28 d'agost)»;  
  
Ha de dir:  
«a) Classificació: no es requereix classificació».  
En l'apartat 6 del quadre de característiques de les clàusules administratives del contracte:  
Se suprimeix l'apartat classificació: els mitjans d'acreditació de la solvència econòmica i financera i tècnica o professional podran ser substituïts per l'acreditació d'estar en possessió del certificat de classificació en el grup O, subgrup 6, categoria C; o en el grup O, subgrup 6, categoria 2 (RD 773/2015, de 28 d'agost).  
  
València, 5 d'octubre de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.
Diari Oficial de la Generalitat Valenciana


Sumari del DOGV 8063, del 15-06-2017 (2017/4331)

Notificació de la sentència dictada en el judici verbal número 1881/2014.
-------------------------------------------------------------------------

### Dades del document

Número de DOGV
:   8063

Data del DOGV
:   15-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4331


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el judici verbal número 1881/2014. [2017/4331]  
Judici verbal (250.2) número 001881/2014  
Part demandant: Financiera El Corte Inglés, EFC SA.   
Part demandada: Leydi Jhovanna Villalobos Gutiérrez.   
Sobre: altres verbals.  
  
En el judici a què es fa referència, seguit en aquest jutjat, s'ha dictat la sentència, de data 2 d'octubre de 2015, en què s'ha ordenat notificar a Leydi Jhovanna Villalobos Gutiérrez, i atés que han resultat negatives les gestions realitzades per a conéixer el domicili o la residència habituals de la part demandada, se li fa saber que el text íntegre de la resolució es troba a disposició seua a la secretaria d'aquest jutjat i que, contra aquesta resolució, no s'hi pot interposar recurs.  
  
I perquè valga de notificació de forma deguda a Leydi Jhovanna Villalobos Gutiérrez, expedisc aquest edicte.   
  
Torrevieja, 16 de maig de 2017.- La lletrada de l'Administració de justícia: María Cristina San Miguel Cuéllar.
Diari Oficial de la Generalitat Valenciana


Sumari del DOGV 7984, del 21-02-2017 (2017/852)

Notificació de la sentència dictada en el procediment ordinari número 2122/2012.
--------------------------------------------------------------------------------

### Dades del document

Número de DOGV
:   7984

Data del DOGV
:   21-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/852


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de la sentència dictada en el procediment ordinari número 2122/2012.  
 [2017/852]  
Procediment ordinari número 002122/2012  
De: Inmoaltet, SL.  
Procuradora: Concepción Sevilla Segarra.  
Contra: Venus Hispania, SL.  
En aquest procediment de judici ordinari número 2122/2012, seguit a instàncies d'Inmoaltet, SL, representat per la procuradora Concepción Sevilla Segarra, contra Venus Hispania, SL, s'ha disposat, per diligència d'ordenació dictada en el dia de hui, notificar als demandats la sentència dictada en aquest procediment i que té la dispositiva que és com segueix:  
  
«Dispositiva  
Estime la demanda interposada per la procuradora Concepción Sevilla Segarra, en nom i representació d'Inmoaltet, SL, contra Venus Hispania, SL, declare l'incompliment contractual de la demandada respecte de l'obligació de lliurar els habitatges objecte de compravenda, i la condemne a la devolució de la quantitat lliurada a compte, 69.982,32 euros, i a indemnitzar la demandant amb 8.194,57 euros, que corresponen a l'interés legal dels diners.  
  
S'imposen les costes a la part demandada.  
Notifiqueu aquesta resolució a les parts i feu-los saber que, en contra, hi pertoca el recurs d'apel·lació que cal interposar dins del termini de 20 dies davant d'aquest jutjat, i acreditar la constitució d'un dipòsit per l'import de 50 euros mitjançant l'ingrés en el compte de consignacions d'aquest jutjat, així com el pagament de la taxa establida per la Llei 10/2012.»  
  
I atés que el demandat, Venus Hispania, SL, es troba en parador desconegut, expedisc aquest edicte a fi que li valga de notificació de forma deguda.  
  
Elx, 1 de febrer de 2017.- El lletrat de l'Administració de justícia: Antonio Salar Andreu.